b'\n_START_ARTICLE_\nAsediul ora\xc8\x99ului Kobani\n_START_SECTION_\nCronologie\n_START_PARAGRAPH_\nCa o consecin\xc8\x9b\xc4\x83 a r\xc4\x83zboiului civil sirian, ora\xc8\x99ul a intrat sub controlul Unit\xc4\x83\xc8\x9bilor kurde de Ap\xc4\x83rare a Poporului (YPG - care au leg\xc4\x83turi cu PKK) \xc3\xaen 2012. \xc3\x8en 2014, a fost declarat ca fiind centrul administrativ al Cantonului Siriano-Kurd Kobani. \xc3\x8en prezent, Kobani se afl\xc4\x83 \xc3\xaen mijlocul r\xc4\x83zboiului civil sirian, aici av\xc3\xa2nd loc un asediu continuu fiind date lupte grele \xc3\xaentre kurzii sirieni \xc8\x99i Statul Islamic \xc3\xaen Irak \xc8\x99i Levant. ISIS ar controla deja, la 10 octombrie 2014, peste 40% din ora\xc8\x99ul Kobani, iar cartierul general de comand\xc4\x83 al lupt\xc4\x83torilor kurzi ar fi fost capturat. Unit\xc4\x83\xc8\x9bi ale armatei turce se afl\xc4\x83 \xc3\xaen expectativ\xc4\x83 ocup\xc3\xa2nd pozi\xc8\x9bii strategice pe dealurile din apropiere, scopul formal al acestora fiind cel bloc\xc4\x83rii accesului jihadi\xc8\x99tilor c\xc4\x83tre teritoriul turc. Militarii turci blocheaz\xc4\x83 de fapt accesul kurzilor din Turcia care \xc3\xaencearc\xc4\x83 s\xc4\x83 ajung\xc4\x83 la Kobani pentru a-\xc8\x99i ajuta cona\xc8\x9bionalii._NEWLINE_La 18 octombrie 2014, militan\xc8\x9bii ISIS au \xc3\xaenceput s\xc4\x83 se retrag\xc4\x83 din Kobani, de\xc8\x99i generalul Lloyd Austin declar\xc4\x83 c\xc4\x83 \xe2\x80\x9eeste foarte posibil ca Kobane \xc3\xaenc\xc4\x83 s\xc4\x83 cad\xc4\x83 \xc3\xaen m\xc3\xa2na ISIS\xe2\x80\x9c._NEWLINE_La sf\xc3\xa2r\xc8\x99itul lunii noiembrie 2014 militan\xc8\x9bii ISIS au atacat Kobani din patru p\xc4\x83r\xc8\x9bi, inclusiv din Turcia, ora\xc8\x99ul fiind complet \xc3\xaenconjurat. Turcia a negat c\xc4\x83 militan\xc8\x9bii \xc8\x99i-ar fi organizat atacul pe teritoriul ei. Nawaf Khalil, purt\xc4\x83tor de cuv\xc3\xa2nt al Partidului Democrat Kurd din Siria, a afirmat c\xc4\x83 ISIS  \xe2\x80\x9eobi\xc8\x99nuia s\xc4\x83 atace ora\xc8\x99ul din trei p\xc4\x83r\xc8\x9bi, acum atac\xc3\xa2ndu-l din patru\xe2\x80\x9c.'